ຄວາມເຄັ່ງຕຶງ ເພິ່ມທະວີຂຶ້ນອີກ ລະຫວ່າງ ຫວຽດນາມແລະຈີນ (ວີດິໂອ)
ການປະກາດກົດໝາຍສະບັບໃໝ່ຂອງຫວຽດນາມອອກໄປ ​ແມ່ນ​ໄດ້ຕິດຕາມມາ ໂດຍທັນທີ ດ້ວຍການປະ​ທະກັນອີກບັ້ນນຶ່ງ.
ກົດໝາຍກ່ຽວກັບທະເລ ທີ່ຫວຽດນາມຫາກໍໄດ້ຮັບຜ່ານເອົາ ເມື່ອເກືອບສອງອາທິດຜ່ານມານີ້ ແມ່ນໄດ້ກໍ່ໃຫ້ເກີດຄວາມເຄ່ງຕຶງຂຶ້ນອີກຮອບໃໝ່ ສົດໆຮ້ອນໆກັບຈີນ ກ່ຽວກັບການຍາດແຍ່ງກັນເອົາເຂດນໍ້າແດນດິນໃນເຂດທະເລີຈີນໃຕ້ ນັກຂ່າວວີໂອເອ Mariane Brown ມີລາຍງານກ່ຽວກັບເລື່ອງນີ້ມາຈາກນະຄອນຫລວງຮາໂນ່ຍ ຊຶ່ງທອງປານຈະນໍາມາສະເໜີທ່ານ ເວລາສະພາແຫ່ງຊາດຂອງຫວຽດນາມຮັບຜ່ານກົດໝາຍກ່ຽວກັບທະເລ ເມື່ອວັນທີ 21 ມິຖຸນາຜ່ານມານີ້ ຈີນແມ່ນໄດ້ສະແດງປະຕິກິລິຍາຕອບໃນທັນທີ ແລະຢ່າງຂຶງຂັງ ກົດໝາຍສະບັບດັ່ງກ່າວບົ່ງເຖິງອະທິປະໄຕຂອງຫວຽດນາມໃນການອ້າງເອົາກໍາມະສິດ ໃນໝູ່ເກາະ Spratly ແລະ Paracel ອັນເປັນດິນແດນທີ່ ເຊື່ອວ່າອຸດົມສົມບູນດ້ວຍນໍ້າມັນ ແລະແຮ່ທາດຕ່າງໆ ແລະດິນແດນດັ່ງກ່າວນີ້ ກໍຍັງຖືກອ້າງເອົາກໍາມະສິດໂດຍປະເທດຈີນ ເພື່ອນບ້ານທີ່ໃຫຍ່ກ່່ວາຂອງຫວຽດນາມນັ້ນນໍາອີກ ປັກກິ່ງກ່າວວ່າ ກົດໝາຍສະບັບດັ່ງ ກ່າວຂອງຫວຽດນາມ ບໍ່ຖືກຕ້ອງຕາມກົດໝາຍ ແລະກໍໄດ້ຮຽກໂຕທ່ານ Nguyen Van Tho ເອກອັກຄະລັດຖະທູດຫວຽດນາມປະຈໍາປັກກິ່ງ ເຂົ້າພົບ ເພື່ອປະທ້ວງ ບັນດານັກວິເຄາະກ່າວວ່າ ການເຄຶ່ອນໄຫວຂອງຫວຽດ ນາມຄັ້ງນີ້ແມ່ນແນໃສ່ ເພື່ອ ປຸກລະດົມຄວາມຮູ້ສຶກຂອງ ປະຊາຊົນຫວຽດນາມເອງ ຫຼາຍກວ່າການສ້າງຄວາມ ໂກດແຄ້ນໃຫ້ຈີນ ເມື່ອປີຜ່ານ ມາ ພວກປະທ້ວງຫຼາຍຮ້ອຍ ຄົນພາກັນຫຼັ່ງໄຫຼລົງສູ່ຖະໜົນ ຫົນທາງ ເພື່ອເດີນຂະບວນເປັນ ເວລາຫຼາຍອາທິດ ຊຶ່ງເປັນເຫດ ການທີ່ບໍ່ຄ່ອຍຈະມີຂຶ້ນຢູ່ໃນ ຫວຽດນາມນັ້ນ ເພື່ອປະທ້ວງ ການລຸກລານຂອງຈີນ ຕໍ່ກໍ່າປັ່ນ ສໍາຫຼວດນໍ້າມັນຂອງຫວຽດນາມ ນາຍ Nguyen Quang Thach ຊາວເມືອງຮາໂນ່ຍ ທີ່ໄດ້ໄປຮ່ວມປະທ້ວງນໍາໝູ່ ເມື່ອປີກາຍ ນີ້ ກ່າວວ່າ ລາວຍິນດີກັບກົດໝາຍສະບັບໃໝ່ ການປະເຊີນໜ້າກັບຈີນ ເພີ່ມທະວີຂຶ້ນຢ່າງໄວ ໃນມື້ດຽວກັນກັບທີ່ ຫວຽດນາມຮັບຜ່ານ ກົດໝາຍວ່າດ້ວຍທະເລນັ້ນ ກະຊວງຕ່າງປະເທດຫວຽດນາມໄດ້ປະກາດວ່າ ຕົນໄດ້ຍົກ ລະດັບການປົກຄອງຢູ່ໃນສາມໝູ່ເກາະໃນທະເລຈີນໃຕ້ນັ້ນ ຂຶ້ນຈາກລະດັບເຂດເປັນລະດັບ ເມືອງ ທີ່ຂຶ້ນກັບເມືອງ Sansha ທີ່ທໍາການຂອງລັດຖະບານແມ່ນຈະຕັ້ງຢູ່ເກາະ Woody ອັນເປັນພາກສ່ວນນຶ່ງຂອງໝູ່ ເກາະ Paracels ຊຶ່ງເປັນເຂດແດນທີ່ຈີນຍຶດມາໄດ້ຈາກຫວຽດນາມໃຕ້ໃນເວລານັ້ນ ເມື່ອ ປີ 1974 ທ່ານນາງ Jennifer Richmond ຜູ້ອໍານວຍການປະຈໍາປະເທດຈີນ ຂອງບໍລິສັດວິເຄາະ ຄວາມໝັ້ນຄົງ Statfor ກ່າວວ່າ ໂຄງການເມືອງ Sansha ແມ່ນໄດ້ມີການວາງແຜນກັນ ມາໄດ້ດົນນານແລ້ວ ແລະກໍເຮັດໃຫ້ເປັນການງ່າຍຂຶ້ນທີ່ຈະຍົກຂຶ້ນມາເປັນຂໍ້ຕອບໂຕ້ຕໍ່ກົດ ໝາຍໃໝ່ຂອງຫວຽດນາມ ທ່ານນາງ ຣິຈມອນ ກ່າວວ່າ ທ່ານນາງ ຣິຈມອນ ກ່າວອີກວ່າ ຄໍາປະກາດດັ່ງກ່າວແມ່ນໄດ້ເຮັດຂຶ້ນໃນການສະແດງປະຕິ ກິລິຍາຕໍ່ກົດໝາຍສະບັບໃໝ່ຂອງຫວຽດນາມ ແຕ່ກໍບໍ່ໄດ້ແນໃສ່ຫວຽດນາມ ໂດຍທັງໝົດ ກົງກັນຂ້າມ ທ່ານນາງກ່າວວ່າ ມັນເປັນພາກສ່ວນນຶ່ງຂອງວຽກງານປະຊາສໍາພັນທີ່ແນເປົ້າ ໝາຍໃສ່ມະຫາຊົນຈີນ ໃນຂະນະທີ່ປະເທດຈີນ ກໍາລັງກຽມການໂອນອໍານາດນັ້ນ ຄາດກັນວ່າ ຮອງປະທານປະເທດ ຊີ ຈິນຜິງ ຈະຂຶ້ນກໍາອໍານາດແທນ ທ່ານ ຫູ ຈິນເຖົາ ໃນຕໍາແໜ່ງຫົວ ໜ້າພັກຄອມມີວນີສຈີນໃນທ້າຍປີ ນີ້ ໃນລະຫວ່າງນີ້ ຄວາມເປັນ ຫ່ວງທີ່ສໍາຄັນຂອງລັດຖະບານກໍ ຄື ນໍາພາປະເທດໃຫ້ມີຄວາມເຂັ້ມ ແຂງຢູ່ຕໍ່ໄປ ແລະໃຫ້ຄົນເຫັນວ່າ ປະເທດຊາດມີຄວາມເປັນອັນນຶ່ງ ອັນດຽວກັນເພື່ອໃຫ້ເປັນທີ່ແນ່ໃຈ ວ່າ ການໂອນອໍານາດດໍາເນີນໄປຢ່າງລາບລື່ນ ທ່ານນາງຣິຈມອນກ່າວວ່າ ຍຸດທະສາດແບບນີ້ ບໍ່ ແມ່ນເລື່ອງພິເສດສະເພາະແຕ່ ສໍາລັບຈີນປະເທດດຽວ ຊຶ່ງທ່ານນາງກ່າວວ່າ: ທ່ານນາງ ຣິຈມອນ ກ່າວຕໍ່ໄປວ່າ ມັນຈະມີການປະທະກັນແບບນ້ອຍໆ ຫຼາຍຂຶ້ນກັບຈີນ ກ່ຽວກັບການຍາດແຍ່ງດິນແດນໃນທະເລນັ້ນ ແຕ່ທ່ານນາງກໍກ່າວວ່າ ມັນຈະເປັນແບບ ປະຕິກິລິຍາໂຕ້ຕອບຕໍ່ກັນຫຼາຍກວ່າ ທີ່ຈະເປັນການລຸກລານກັນ ການປະກາດກົດໝາຍສະບັບໃໝ່ຂອງຫວຽດນາມອອກໄປ ແມ່ນໄດ້ຕິດຕາມມາ ໂດຍທັນ ທີ ດ້ວຍການປະທະກັນອີກບັ້ນນຶ່ງ ມື່ອວັນເສົາ ທີ 23 ມິຖຸນາຜ່ານມານັ້ນ ບໍລິສັດຂຸດເຈາະນໍ້າມັນນອກຝັ່ງທະເລແຫ່ງຊາດ ຂອງຈີນ ທີ່ລັດເປັນເຈົ້າຂອງ ມີຊື່ຫຍໍ້ວ່າ CNOOC ນັ້ນ ໄດ້ເຊື້ອເຊີນບັນດາບໍລິສັດຕ່າງ ປະເທດ ໃຫ້ເຂົ້າຮ່ວມປະມູນການສໍາຫຼວດ ພະລັງງານຢູ່ໃນພື້ນທີ່ເກົ້າແຫ່ງ ນອກຝັ່ງທະ ເລຫວຽດນາມ ກະຊວງຕ່າງປະເທດຫວຽດນາມເອີ້ນການເຄຶ່ອນໄຫວດັ່ງກ່າວຂອງຈີນວ່າ ຜິດກົດໝາຍ ແລະກ່າວວ່າ ພື້ນທີ່ທີ່ຈີນໄດ້ແຍກເອົາເປັນຂອງຕົນເອງນັ້ນ ແມ່ນຢູ່ພາຍໃນລັດສະໝີ 200 ໄມ ຂອງເຂດເສດຖະກິດພິເສດຂອງຫວຽດນາມໂດຍທັງໝົດ ແລະຢູ່ພາຍໃນເຂດ ພື້ນທະເລຂອງຫວຽດນາມ ຕາມທີ່ໄດ້ບົ່ງໄວ້ຢູ່ ໃນກົດໝາຍທະເລຂອງອົງການສະຫະ ປະຊາຊາດນັ້ນ ທ່ານນາງ ຣິຈມອນ ກ່າວໃນທີ່ສຸດວ່າ ການເຄຶ່ອນໄຫວເຫຼົ່ານີ້ ເຮັດໃຫ້ຄວາມເຄ່ງຕຶງເພີ່ມ ສູງຂຶ້ນໄປ ແຕ່ກໍຍັງຄົງເປັນພາກສ່ວນນຶ່ງຂອງຮູບແບບ ທີ່ໃຊ້ກັນມາດົນແລ້ວ ຂອງການ ຂົ່ມຂູ່ ແລະຂົ່ມຂູ່ຕອບຄືນ ແລະຍົກລະດັບການໃຊ້ສໍານວນໂວຫານຕອບໂຕ້ກັນ ສູງຂຶ້ນ ໄປອີກເທົ່ານັ້ນ ຫລ້າສຸດກໍແມ່ນໄດ້ມີການເດີນຂະບວນປະທ້ວງຕໍ່ຕ້ານຈີນ ຢູ່ໃນສອງຫົວເມືອງໃຫຍ່ສຸດ ຂອງຫວຽດນາມ ກໍຄືຢູ່ນະຄອນຫລວງຮາໂນ່ຍ ທາງພາກເໜືອ ແລະນະຄອນໂຮຈີມິນ ທາງພາກໃຕ້ຂອງຫວຽດນາມ ເມື່ອວັນອາທິດຕົ້ນເດືອນນີ້ ຊຶ່ງມີຊາວຫວຽດນາມຫລາຍ ຮ້ອຍຄົນປະກອບສ່ວນ ຢູ່ໃນແຕ່ລະແຫ່ງ